95

þar eru gerðar séu uppfylltar við keðjuútvistun. Þá skal rekstrarfélag tryggja að keðjuútvistun- in hindri ekki skilvirkt eftirlit með rekstrarfélagi og verðbréfasjóðum.

Um 24. gr. Ákvæðið innleiðir 1. málsl. 2. mgr. 13. gr. UCITS. Með ákvæðinu er tekinn af allur vafi um það að ábyrgð á framkvæmd útvistaðra verkefna, svo sem hvort sú framkvæmd sé fullnægjandi, hvílir áfram á rekstrarfélagi. Þannig ber rekstrarfélag ábyrgð frá sjónarhorni skaðabótaréttar gagnvart verðbréfasjóði og hlutdeildarskírteinishöfum, með sama hætti og hefði útvistun ekki átt sér stað. Útvistun eða keðjuútvistun firrir rekstrarfélag þannig engri ábyrgð.

Um 25. gr. Í 1. mgr. er kveðið á um að starfrækja skuli verðbréfasjóð í rekstrarforminu hlutdeildar- sjóður. Þannig gefur rekstrarfélag út skilríki fyrir eignarréttindum að verðbréfasjóði í formi hlutdeildarskírteinis eins og er kveðið á um í 23. gr. gildandi laga um verðbréfasjóði. Þá felst í ákvæðinu að verðbréfasjóðir skuli reknir af rekstrarfélögum með starfsleyfi til slíks rekstrar. Án slíks starfsleyfis er ekki heimilt að reka verðbréfasjóð.

- 2. mgr. innleiðir hluta 6. mgr. 5. gr. UCITS.
- 3. mgr. felur í sér innleiðingu á 5. mgr. 1. gr. UCITS, en samhljóða ákvæði er í gildandi 4. mgr. 4. gr. laga um verðbréfasjóði.

Um 26. gr. Ákvæðið innleiðir hluta 5. gr. UCITS. 1. mgr. innleiðir 1. undirgrein 1. mgr. 5. gr. UCITS og kveður á um skyldu þess að öðlast staðfestingu fyrir verðbréfasjóð, en það er skilyrði þess að starfrækja verðbréfasjóð og til að hefja starfsemi slíks sjóðs. Slík staðfesting gildir á öllu EES, sbr. 2. undirgrein 1. mgr. 5. gr. UCITS. Ákvæðið er efnislega sambærilegt ákvæðum 1. málsl. 1. mgr. 3. gr. og 1. og 3. mgr. 4. gr. gildandi laga um verðbréfasjóði. 2. mgr. innleiðir 3. mgr. 5. gr. UCITS sem varðar það þegar heimaríki rekstrarfélagsins er annað en heimaríki verðbréfasjóðs. Sambærilegt ákvæði er í 2. mgr. 4. gr. gildandi laga um verðbréfasjóði.

- 3. mgr. felur í sér innleiðingu á 2. mgr. 5. gr. UCITS og kveður á um skilyrði þess að Fjármálaeftirlitið veiti verðbréfasjóði staðfestingu. Fjármálaeftirlitið þarf að samþykkja umsókn rekstrarfélags um að sjóður fái staðfestingu, en auk þess er skilyrði að reglur sjóðsins verði samþykktar af Fjármálaeftirlitinu, sem og val rekstrarfélags á vörsluaðila.

4. mgr. innleiðir 5. mgr. 5. gr. UCITS, en þar er kveðið á um að ekki skuli veita verðbréfa- sjóði staðfestingu ef á formlegan hátt, til að mynda í reglum sjóðs, er komið í veg fyrir að heimilt sé að markaðssetja hlutdeildarskírteinin í heimaríki sjóðsins. Tilgangur ákvæðisins er meðal annars að hindra að hægt sé að velja sér land til að markaðssetja verðbréfasjóð þar sem eru vægari reglur en í heimaríki sjóðsins. Ekki er því heimilt að hafa t.d. ákvæði í reglum verðbréfasjóðs, sem óskað er staðfestingar fyrir hjá Fjármálaeftirlitinu, um að sjóðurinn verði ekki markaðssettur á Íslandi. Í 5. mgr. er heimild til ráðherra til að setja reglugerð um framkvæmd 2. mgr. Ráðherra hefur sett reglugerð nr. 984/2013, um gildistöku reglugerðar framkvæmdastjórnarinnar nr. 584/2010 um framkvæmd tilskipunar Evrópuþingsins og ráðsins 2009/65/EB að því er varðar snið og inntak staðlaðrar tilkynningar og staðfestingar á verðbréfasjóði, notkun rafrænna samskipta milli lögbærra yfirvalda vegna tilkynninga og verklagsreglur vegna sannprófunar á